มองอาการข้อเท้าแพลงให้ออก รักษาข้อเท้าแพลง
สุนัขยืนและเดินโดยลงน้ำหนักที่นิ้วเท้าทั้งเท้าหน้าและเท้าหลัง เมื่อสุนัขยืน คุณจะมองเห็นข้อเท้าของมันอยู่บนขาหลังระหว่างเข่าและนิ้วเท้า คล้ายกับข้อเท้าของคุณเองเวลาคุณเขย่งเท้า สุนัขไม่มีข้อเท้าที่ขาหน้า เช่นเดียวกับที่คุณไม่มีข้อเท้าที่แขน อาการแพลงประเภทอื่นอาจเกิดขึ้นที่ขาหน้าได้ และวิธีรักษาก็คล้ายคลึงกัน สุนัขส่วนใหญ่มักชอบออกกำลัง กิจกรรมที่มันทำอาจทำให้มีแรงกดทับข้อของมันเยอะมาก และบางครั้งอาจทำให้เกิดการบาดเจ็บได้  การวิ่ง การกระโดด และการเลี้ยวเร็วๆ อาจสร้างแรงกดทับที่ไม่จำเป็นต่อข้อได้ ถึงแม้สุนัขแต่ละตัวจะไม่ได้แรงเยอะเท่ากัน ข้อของมันก็อาจจะโดนแรงกดทับมากกว่าจะรับไหวได้ อาการแพลงอาจจะเกิดจากการสะดุด หกล้ม ตกร่อง หรืออะไรอย่างอื่นที่ดูเล็กน้อยพอกันอย่างเช่นการกระโดดขึ้นหรือลงจากเก้าอี้ สิ่งเหล่านี้ล้วนอาจทำให้สุนัขของคุณข้อเท้าแพลงได้ อาการข้อเท้าแพลงที่มักดูออกเร็วที่สุดและง่ายที่สุดคือการที่ขาหลังเดินกะเผลก  สุนัขที่ข้อเท้าแพลงมักจะพยายามไม่ลงน้ำหนักที่ขาที่เจ็บ สุนัขอาจยกขาที่เจ็บไว้และไม่ใช้ขานั้นเลย ขึ้นอยู่กับความเจ็บ คำนึงถึงสาเหตุอื่นที่มักทำให้ขาหลังเจ็บ อย่างเช่นการบาดเจ็บต่อบริเวณสะโพก เข่า หรือเท้า คุณอาจมองเห็นอาการบวมหรือแดงรอบข้อเท้าหากสุนัขของคุณข้อเท้าแพลง คุณอาจจะสังเกตว่าสุนัขของคุณเลียบริเวณที่บาดเจ็บบ่อยๆ สุนัขที่บาดเจ็บอาจมีพฤติกรรมต่างไปจากปกติ พฤติกรรมที่อาจเป็นสัญญาณบ่งชี้อาการบาดเจ็บได้แก่:  ความอยากอาหารน้อยลง เห็นได้จากการที่สุนัขกินอาหารน้อยลง สุนัขออกแรงน้อยลง เช่น นอนมากขึ้น หรือไม่กระตือรือร้นที่จะออกกำลัง การส่งเสียง เช่น เห่า ขู่ หรือครางเมื่อข้อเท้าโดนสัมผัสหรือโดนขยับ การพักผ่อนเป็นก้าวแรกในการรักษาข้อเท้าแพลง คุณจะต้องจำกัดกิจกรรมของสุนัขเพื่อให้มันได้พักอย่างเพียงพอ คุณควรให้สุนัขอยู่ในบ้านหรือในพื้นที่เล็กๆ ที่มันจะไม่สามารถวิ่งเล่นได้ ยิ่งสุนัขออกแรงน้อยเท่าไหร่ก็ยิ่งดีเท่านั้น  หากจำเป็น คุณก็สามารถพาสุนัขออกไปเดินโดยใส่สายจูงสั้นๆ ได้ แต่ให้พาไปเดินไม่นานและเดินช้าๆ นะ พาสุนัขกลับไปอยู่ในบริเวณจำกัดให้เร็วที่สุดเท่าที่จะทำได้ จำกัดกิจกรรมของสุนัขเป็นเวลา 48 ชั่วโมงเต็ม เพื่อให้อาการบาดเจ็บเริ่มหาย ประคบน้ำแข็งนาน 10-15 นาทีเพื่อลดอาการบวม แก้ปวด และช่วยให้หายเร็วขึ้น  ใช้ผ้าขนหนูห่อถุงน้ำแข็งก่อนเพื่อป้องกันไม่ให้ผิวสุนัขโดนความเย็นมากเกินไป ประคบซ้ำถ้าจำเป็น แต่ให้รออย่างน้อย 2 ชั่วโมงระหว่างการประคบแต่ละครั้ง เพื่อป้องกันไม่ให้ผิวสุนัขระคายเคืองและลดการไหลเวียนโลหิต ซึ่งอาจทำให้ข้อเท้าหายช้าลงได้ คุณจะใช้ถุงผักแช่แข็ง อย่างเช่นถั่ว เพื่อใช้เป็นที่ประคบที่จะสามารถพันรอบข้อเท้าก็ได้ การทำแบบนี้จะช่วยให้กระจายความเย็นสู่เนื้อเยื่อส่วนที่ได้รับบาดเจ็บได้อย่างทั่วถึงและมีประสิทธิภาพ หากสุนัขของคุณมีอาการบาดเจ็บเก่า เรื้อรัง หรือเกิดซ้ำ ก็ไม่ควรประคบเย็น ทางที่ดีควรใช้ความร้อนแบบชื้นมากกว่า  ความร้อนจะช่วยให้เลือดหมุนเวียนดีขึ้นและช่วยคลายกล้ามเนื้อ ทำให้รู้สึกสบายขึ้น ใช้ผ้าขนหนูชื้นๆ ที่อุ่นในเครื่องปั่นผ้าหรือไมโครเวฟมาเพื่อประคบร้อน แต่ต้องมั่นใจก่อนนะว่าผ้าไม่ได้ร้อนจนจะลวกผิว ประคบร้อนเป็นเวลา 10-15 นาที จากนั้นหยุดประคบอย่างน้อยครึ่งชั่วโมงก่อนจะประคบใหม่  อย่าประคบร้อนทันทีหลังจากที่สุนัขออกกำลังมา ระหว่างช่วงพักผ่อน 48 ชั่วโมง คุณควรสังเกตให้ดีว่าอาการบาดเจ็บดูจะดีขึ้นหรือแย่ลง อาการข้อเท้าแพลงส่วนใหญ่มักจะหายเป็นปกติค่อนข้างเร็วหากได้รับการพักผ่อนและรักษา  หากข้อเท้าไม่ดีขึ้นหลังเวลาผ่านไป 48 ชั่วโมงหรืออาการแย่ลง ให้ปรึกษาสัตวแพทย์  หากอาการไม่ดีขึ้น อาจเป็นไปได้ว่าสุนัขของคุณต้องการการพักผ่อนอีก รวมถึงต้องกินยาตามที่สัตวแพทย์สั่ง บางครั้งอาจมีอาการบาดเจ็บในบริเวณอื่นที่ทำให้หายช้าลง หากสุนัขมีอาการบาดเจ็บที่สาหัสกว่าในจุดอื่น อย่างเช่นข้อหลุดหรือกระดูกร้าว สัตวแพทย์จะสามารถตรวจสุนัขและทำการเอ็กซ์เรย์ได้ถ้าจำเป็น
ทำความเข้าใจสรีระของสุนัข. รู้สาเหตุของการเกิดข้อเท้าแพลง. มองหาอาการเดินกะเผลก. หาอาการบาดเจ็บที่มองเห็นได้. สังเกตตัวบ่งชี้ทางพฤติกรรม. จับสุนัขพัก. ประคบน้ำแข็ง. ประคบร้อน. คอยสังเกตว่าสุนัขอาการดีขึ้นหรือแย่ลง.
https://www.wikihow.com/Treat-a-Sprained-Ankle-on-a-Dog https://www.wikihow.com/Treat-a-Sprained-Ankle-on-a-Dog
Recognizing the Signs of  a Sprained Ankle Treating a Sprained Ankle